《南乡子 闻雁感怀》
明代·李因

嘹呖过南楼，字字横空引起愁。欲作家书何处寄，谁投，目送孤鸿泪暗流。

忆昔共追游，荻岸渔汀系小舟。又是那年时候也，休休，开到黄花知几秋。

作者简介：（1616—1685）明末清初浙江钱塘人，字今是，又字今生，号是庵，又号龛山逸史。葛徵奇妾。工律诗，善画，多用水墨，无闺阁气。徵奇死，以笔墨自给。有《竹笑轩集》。